ddrg/super_eurlex huggingface dataset:
A Tanács 89/370/EGK irányelve

(1989. június 8.)

az egyes fókakölykök bőrének és az abból származó termékeknek a tagállamokba történő behozataláról szóló 83/129/EGK irányelv módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a 85/444/EGK irányelvvel [1] módosított 83/129/EGK irányelvre [2], és különösen annak 2. cikkére,

tekintettel a Bizottság javaslatára,

mivel a 83/129/EGK irányelv előírja, hogy a tagállamoknak minden szükséges intézkedést meg kell tenniük vagy fenn kell tartaniuk annak biztosítása érdekében, hogy a mellékletben felsorolt termékek kereskedelmi behozatal útján ne kerüljenek területükre;

mivel a 83/129/EGK irányelv 1989. október 1–jén hatályát veszti;

mivel az Európa Parlament a 83/129/EGK irányelv időbeli hatályának meghosszabbítására írásbeli nyilatkozatot fogadott el;

mivel a 83/129/EGK irányelv hatálya megszűnéséből adódó hátrányos következményeket valamennyi érdekelt fél érdekében el kell kerülni;

mivel a 83/129/EGK irányelv hatályának meghosszabbítása hasznosan egészítené ki a kanadai kormány grönlandi fókák kölykeinek (whitecoats) és hólyagos fókák kölykeinek (blue backs) kereskedelmi célú vadászatát megszüntető intézkedését;

mivel egyre több kétség merül fel a nem hagyományos módon történő vadászat grönlandi fókák fennmaradására gyakorolt hatásait illetően a Kelet-atlanti-térségben, a Barents- és a Fehér-tengeren, ahol a vadászaton kívül még a táplálékukat képező halfajok állománycsökkenése és a norvégiai partok mentén a halászhálókba történő belegabalyodás is veszélyezteti őket;

mivel a Bizottság 1983. augusztus 26–án jelentést nyújtott be a Tanácsnak, amelyet 1985. június 14–én egy kiegészítő jelentés követett;

mivel a Bizottság 1988. március 24–én újabb jelentést nyújtott be a Tanácsnak;

mivel a 83/129/EGK irányelvet úgy kell módosítani, hogy határozatlan ideig hatályban maradjon,

ELFOGADTA EZT AZ IRÁNYELVET:

1. cikk

A 83/129/EGK irányelv 2. cikkének helyébe a következő szöveg lép:

"2. cikk

Ezen irányelvet 1983. október 1–jétől kell alkalmazni."

2. cikk

Ennek az irányelvnek a tagállamok a címzettjei.

Kelt Luxembourgban, 1989. június 8-án.

a Tanács részéről

az elnök

J. L. Saenz Cosculluela

[1] HL L 259., 1985.10.1., 70. o.

[2] HL L 91., 1983.4.9., 30. o.

--------------------------------------------------
A Tanács irányelve

(1989. május 30.)

a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló 79/117/EGK irányelv módosításáról

(89/365/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel legutóbb a 87/477/EGK irányelvvel [1] módosított, a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló, 1978. december 21-i 79/117/EGK tanácsi irányelvre [2] és különösen annak 6. cikke (3) bekezdésére,

tekintettel a Bizottság javaslatára,

mivel a 79/117/EGK irányelv előírta melléklete tartalmának rendszeres módosítását, figyelembe véve a tudományos és műszaki ismeretek fejlődését;

mivel a 79/117/EGK irányelv mellékletének a 86/355/EGK irányelvvel [3] történő módosítása az etilén-oxid növényvédő szerként történő forgalmazását és felhasználását megtiltotta azzal, hogy a tilalom alól kivétel engedélyezhető ideiglenesen a tagállamok számára egyes kisebb jelentőségű termékek esetében, amennyiben erre különleges igény van, mindaddig, amíg egyéb kezelési módszerek elérhetővé válnak;

mivel e kivételek alkalmazási lehetőségének határideje 1989. december 31-én lejár;

mivel a Bizottság felülvizsgálta az etilén-oxid helyettesítésére vonatkozó lehetséges alternatív módszerek helyzetét; mivel a felülvizsgálat alapján úgy tűnik, hogy két kivétel esetében jelenleg nincs hozzáférhető alternatív kezelési módszer;

mivel ennek megfelelően szükséges a két kivétel fenntartására vonatkozó határidő meghosszabbítása,

ELFOGADTA EZT AZ IRÁNYELVET:

1. cikk

A 79/117/EGK irányelv melléklete a következőképpen módosul:

A C.

"Etilén oxid"

bejegyzésnél a jobb oldali oszlopban az utolsó mondat helyébe a következő szövegrész lép:

"Az a), d) és e) derogáció legkésőbb 1989. december 31-ig, a b) és c) derogációk legkésőbb 1990. december 31-ig érvényesek."

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1989. december 31-ig megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1989. május 30-án.

a Tanács részéről

az elnök

C. Romero Herrera

[1] HL L 273., 1987.9.26., 40. o.

[2] HL L 33., 1979.2.8., 36. o.

[3] HL L 212., 1986.8.2., 33. o.

--------------------------------------------------
A Tanács irányelve

(1989. december 21.)

a kozmetikai termékekre vonatkozó tagállami jogszabályok közelítéséről szóló 76/768/EGK irányelv ötödik módosításáról

(89/679/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100a. cikkére,

tekintettel a Bizottság javaslatára [1],

az Európai Parlamenttel együttműködésben [2],

tekintettel a Gazdasági és Szociális Bizottság véleményére [3],

mivel a legutóbb a 88/667/EGK irányelvvel [4] módosított 76/768/EGK irányelv [5] az általa meghatározott műszaki követelményeknek a műszaki fejlődéshez történő hozzáigazítása céljából, a tagállamok és a Bizottság között szoros együttműködést biztosító eljárást írt elő a kozmetikaitermék-ágazat kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság keretén belül;

mivel a III–VII. melléklet esetében a bizottság által alkalmazott eljárás 1988. december 31-ig van érvényben; mivel az eljárás alkalmazásának időtartamát határozatlan időre meg kell hosszabbítani,

ELFOGADTA EZT AZ IRÁNYELVET:

1. cikk

A 76/768/EGK irányelv 8. cikke (2) bekezdésének második albekezdését el kell hagyni.

2. cikk

Ennek az irányelvnek a tagállamok a címzettjei.

Kelt Brüsszelben, 1989. december 21-én.

a Tanács részéről

az elnök

E. Cresson

[1] HL C 214., 1988.8.16., 16. o.

[2] HL C 47., 1989.2.27., 81. o. ésHL C 256., 1989.10.9., 68. o.

[3] HL C 56., 1989.3.6., 1. o.

[4] HL L 262., 1976.9.27., 169. o.

[5] HL L 382., 1988.12.21., 46. o.

--------------------------------------------------
A Tanács irányelve

(1989. december 21.)

az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK irányelv módosításáról

(89/678/EGK)

AZ EURÓPAI KÖZÖSSÉGEK TANÁCSA

tekintettel az Európai Gazdasági Közösséget létrehozó szerződésre és különösen annak 100a. cikkére,

tekintettel a Bizottság javaslatára [1],

tekintettel az Európai Parlamenttel való együttműködésre [2],

tekintettel a Gazdasági és Szociális Bizottság véleményére [3],

mivel a lakosság és a környezet állandóan új, a vegyi termékek használata által előidézett veszélyeknek van kitéve; mivel károk és főként az emberi egészség súlyos károsodásával járó esetek fordulnak elő, ezért haladéktalanul intézkedéseket kell hozni, amelyek bizonyos veszélyes anyagok és készítmények forgalomba hozatalát és használatát közösségi szinten tiltják vagy korlátozzák;

mivel a 76/769/EGK [4] irányelv jelenlegi formájában nem rögzíti, hogy egy bizottság támogatásával a Bizottság határozhat a mellékleteknek a technika fejlődéséhez történő kiigazításáról; következésképpen minden kiigazításról a Tanács határoz;

mivel a technika fejlődése a 76/769/EGK irányelv mellékletében található előírások gyors hozzáigazítását teszi szükségessé; mivel az ehhez szükséges intézkedések végrehajtásának megkönnyítése érdekében ajánlatos a tagállamok és a Bizottság szoros együttműködésére vonatkozó eljárás bevezetése; mivel célszerű az eljárást egy bizottság keretében megtervezni és a megfelelő kiigazításokat a legutóbb a 88/490/EGK irányelvvel [5] módosított, a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 1967. június 27-i 67/548/EGK tanácsi irányelv [6] 21. cikkében szabályozott eljárásnak megfelelően végezni,

ELFOGADTA EZT AZ IRÁNYELVET:

1. cikk

A 76/769/EGK irányelv a következő cikkel egészül ki:

"2a cikk

Az ezen irányelv hatálya alá tartozó anyagokra és készítményekre vonatkozó, a mellékletek technika fejlődéshez való kiigazításának elfogadása a legutóbb a 88/490/EGK [7] irányelvvel módosított 67/548/EGK [8] irányelv 21. cikkében szabályozott eljárásnak megfelelően történik."

2. cikk

Ennek az irányelvnek a tagállamok a címzettjei.

Kelt Brüsszelben, 1989. december 21-én.

a Tanács részéről

az elnök

E. Cresson

[1] HL C 117., 1988.5.4., 14. o.

[2] HL C 262., 1988.10.10., 84. o. ésHL C 291., 1989.11.20., 55. o.

[3] HL C 377., 1988.12.12., 7.o.

[4] HL L 262., 1976.9.27., 201. o.

[5] HL L 259., 1988.9.19., 1. o.

[6] HL 196., 1967.8.16., 1. o.

[7] HL L 259., 1988.9.19., 1. o.

[8] HL 196., 1967.8.16., 1. o.

--------------------------------------------------
A Bizottság irányelve

(1988. december 15.)

a gabonavetőmagok forgalmazásáról szóló 66/402/EGK tanácsi irányelv módosításáról

(89/2/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 88/506/EGK bizottsági irányelvvel [1] módosított, a gabonavetőmagok forgalmazásáról szóló, 1966. június 14-i 66/402/EGK tanácsi irányelvre [2] és különösen annak 2. cikke (1b.) bekezdésére,

mivel a 88/380/EGK tanácsi irányelv [3] rendelkezéseket ír elő a hibrid rozsnak a 66/402/EGK irányelv hatálya alá történő besorolására és felhatalmazza a Bizottságot az említett irányelv 2. cikke (1) bekezdésében található meghatározások szükséges módosításainak elfogadására; mivel a 88/380/EGK irányelv felhatalmazza a Bizottságot a 66/402/EGK irányelv mellékleteinek a hibrid rozs vetésére és vetőmagjára vonatkozó feltételek meghatározása céljából történő módosításaira is;

mivel a hibrid rozs fajtáinak a Közösségen belüli megnövekedett jelentősége miatt a meghatározások módosítását most kell elfogadni;

mivel a mellékletek módosítása a 66/402/EGK irányelv 13a. cikke alapján szervezett ideiglenes kísérlet eredményétől függ, ezért ezek a módosítások még nem végezhetők el;

mivel az ezen irányelvben előírt rendelkezések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT AZ IRÁNYELVET:

1. cikk

A 66/402/EGK irányelv a következőképpen módosul:

1. A 2. cikk (1) bekezdése C. pontjának a) alpontjában a bevezető szavak a "rizs" szó után a "rozs" szóval egészülnek ki;

2. A 2. cikk (1) bekezdésének E. pontjában a bevezető szavak a "kanáriköles és rozs, hibridtől különböző mindegyik esetben, cirok," szöveg helyébe a következő szöveg lép: "hibridtől különböző kanáriköles, rozs, cirok,".

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1990. július 1-jéig megfeleljenek.

Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1988. december 15-én.

a Bizottság részéről

Frans Andriessen

alelnök

[1] HL L 274., 1988.10.6., 44. o.

[2] HL 125., 1966.7.11., 2309/66. o.

[3] HL L 187., 1988.7.16., 31. o.

--------------------------------------------------
A Bizottság irányelve

(1989. január 20.)

a takarmánynövény-vetőmagok forgalmazásáról szóló 66/401/EGK tanácsi irányelv II. mellékletének módosításáról

(89/100/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 88/380/EGK irányelvvel [1] módosított, a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre [2] és különösen annak 21a. cikkére,

mivel termesztésének feltételei és morfológiai jellemzői miatt a réti ecsetpázsit (Alopecurus pratensis) vetőmagja viszonylag magas százalékban tartalmazza Poa fajok magjait;

mivel a réti ecsetpázsit vetőmagja esetén ennek megfelelően nehéz elérni a Poa fajok magjával kapcsolatban a 66/401/EGK irányelv II. mellékletében a valamely más egyetlen növényfaj magjára vonatkozó maximum 1 %-os megállapított súlyarányt;

mivel a hasonló morfológiai tulajdonságokat mutató francia perje (Arrhenatherum elatius) és az aranyzab (Trisetum flavenscens) vetőmag esetén ez az 1 % nem vonatkozik a Poa fajok magjára;

mivel a műszaki ismeretek fejlődésének fényében ennek megfelelően célszerű módosítani a 66/401/EGK irányelv II. mellékletét annak érdekében, hogy a réti ecsetpázsit vetőmagjára is ugyanazon rendelkezés vonatkozzon;

mivel az ebben az irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,

ELFOGADTA EZT AZ IRÁNYELVET:

1. cikk

A 66/401/EGK irányelv II. melléklete I. része 2. A. pontjában ("táblázat") a 6. oszlopban ["Analitikai tisztaság – más növényfajok magjainak maximális mennyisége (tömegszázalékban) – egyetlen faj"], az Alopecurus pratensis fajra megadott "1,0" után az "(f)" betűvel egészül ki.

2. cikk

A tagállamok meghozzák azokat az intézkedéseket, amelyek szükségesek ahhoz, hogy ennek az irányelvnek legkésőbb 1990. január 1-jéig megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1989. január 20-án.

a Bizottság részéről

Ray Mac Sharry

a Bizottság tagja

[1] HL L 187., 1988.7.16., 31. o.

[2] HL 125., 1966.7.11., 2298/66. o.

--------------------------------------------------
A Tanács 89/186/EGK irányelve

(1989. március 6.)

a gyümölcsökben és zöldségekben, illetve azok felületén található peszticid-szermaradványok megengedett legmagasabb mértékének meghatározásáról szóló 76/895/EGK irányelv II. mellékletének módosításáról

(89/186/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb a 88/298/EGK irányelvvel [1] módosított, a gyümölcsökben és zöldségekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1976. november 23-i 76/895/EGK tanácsi irányelvre [2] és különösen annak 5. cikkére,

tekintettel a Bizottság javaslatára [3],

mivel a 76/895/EGK irányelv 5. cikke mind a műszaki és tudományos fejlődésre, mind pedig az egészségügyi és mezőgazdasági megfontolásokra való tekintettel rendelkezik a mellékletek rendszeres módosításáról;

mivel a műszaki és tudományos tudás fejlődésének fényében szükséges az említett irányelv II. mellékletét naprakésszé tenni a malein-hidrazid peszticiddel kapcsolatos adatok hozzáadásával, mely szermaradványként jelen lehet a gyümölcsökben és a zöldségekben,

ELFOGADTA EZT AZ IRÁNYELVET:

1. cikk

A 76/895/EGK irányelv II. mellékletének táblázata kiegészül a következő szermaradvánnyal és a hozzá tartozó adatokkal:

Peszticid-szermaradványok | maximális értékek (mg/kg (ppm)) |

Közismert elnevezés | Kémiai képlet |

Malein-hidrazid | 6-hidroxi-3(2H)-piridazinon | 10: hagymák 1: egyéb termékek |

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1989. augusztus 1-je előtt megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1989. március 6-án.

a Tanács részéről

az elnök

C. Romero Herrera

[1] HL L 126., 1988.5.20., 53. o.

[2] HL L 340., 1976.12.9., 26. o.

[3] HL C 95., 1982.4.16., 6. o.

--------------------------------------------------
A Tanács irányelve

(1989. december 21.)

a kerekes mezőgazdasági vagy erdészeti traktorok borulás hatása elleni védőszerkezeteire vonatkozó tagállami jogszabályok közelítéséről szóló 77/536/EGK irányelv módosításáról

(89/680/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100a. cikkére,

tekintettel a Bizottság javaslatára, [1]

az Európai Parlamenttel együttműködve, [2]

tekintettel a Gazdasági és Szociális Bizottság véleményére, [3]

mivel olyan intézkedéseket kell elfogadni, amelyek célja a belső piac fokozatos kiépítése az 1992. december 31-ig terjedő időszakban; mivel a belső piac olyan belső határok nélküli térség, ahol biztosított az áruk, a személyek, a szolgáltatások és a tőke szabad mozgása;

mivel a legutóbb a 87/354/EGK [4] irányelvvel módosított 77/536/EGK irányelv [5] 9. cikke az említett irányelv tárgyi hatályát az 1,5 és a 4,5 tonna közötti tömegű kerekes mezőgazdasági, illetve erdészeti traktorokra korlátozza; mivel a jelenleg megállapított legnagyobb tömeg 1,5 tonnával történő emelése nem befolyásolja jelentős mértékben hátrányosan a közúti közlekedés és a mezőgazdasági munkavégzés biztonságát;

mivel a 4,5 és a 6 tonna közötti tömegű traktorok borulás hatása elleni védőszerkezetei azonos elbírálás alá eshetnek az 1,5 és 4,5 tonna közötti traktorokkal és így rájuk ugyanazok az előírások vonatkozhatnak,

ELFOGADTA EZT AZ IRÁNYELVET:

1. cikk

A 77/536/EGK irányelv 9. cikke negyedik francia bekezdésének első sorában "az 1,5 és 4,5 tonna közötti tömegű" szöveg helyébe "az 1,5 és 6 tonna közötti tömegű" szöveg lép.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1990. január 3-tól számított legkésőbb 12 hónapon belül megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1989. december 21-én.

a Tanács részéről

az elnök

E. Cresson

[1] HL C 324., 1988.12.17., 14. o.

[2] HL C 120., 1989.5.16., 17. o. ésHL C 256, 1989.10.9., 17. o.

[3] HL C 102., 1989.4.24., 8. o.

[4] HL C 220., 1977.8.29., 1. o.

[5] HL C 192., 1987.7.11., 43. o.

--------------------------------------------------
A Tanács irányelve

(1989. december 21.)

az egyes előre csomagolt folyadékok térfogat szerinti kiszerelésére vonatkozó tagállami jogszabályok közelítéséről szóló 75/106/EGK irányelv módosításáról

(89/676/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100a. cikkére,

tekintettel a Bizottság javaslatára [1],

az Európai Parlamenttel együttműködve [2],

tekintettel a Gazdasági és Szociális Bizottság véleményére [3],

mivel a legutóbb a 88/316/EGK irányelvvel [4] módosított 75/106/EGK irányelv [5] a borágazat egyes termékei névleges térfogatérték-skálájának teljes harmonizációját írja elő;

mivel a Közösségben a borok erjesztése, palackozása és címkézése terén lezajlott fejlemények ismeretében ezt a skálát módosítani kell;

mivel az említett irányelv által nem szabályozott, visszaváltható palackok használatának engedélyezése érdekében az irányelvbe külön szabályokat kell beilleszteni,

ELFOGADTA EZT AZ IRÁNYELVET:

1. cikk

A 75/106/EGK irányelv a következőképpen módosul:

1. az 1. cikk második albekezdése helyébe a következő szöveg lép:

"Ezen irányelv nem vonatkozik a III. mellékletben felsorolt, következő előre csomagolt termékekre:

- az 1. a) pontban, amelyeket 0,25 litert meg nem haladó térfogatban erjesztenek, palackoznak és címkéznek, és szakmai használatra szánnak,

- a 2. a) pontban és a 4. szakaszban, amelyeket repülőgépen, hajón vagy vonaton történő fogyasztásra, illetve vámmentes üzletekben történő értékesítésre szánnak.";

2. az 5. cikk (3) bekezdésében:

a) az a) pontot el kell hagyni;

b) a c) pont francia bekezdései helyébe a következő szöveg lép:

"– 0,68 liter, 0,70 liter és 0,98 liter Spanyolországban, 1992. december 31-ig,

– 0,46 liter és 0,70 liter Görögországban, 1992. december 31-ig.";

3. A III. melléklet I. oszlopának 1. a) pontja a következőképpen módosul:

a) a következő szöveggel egészül ki: "0,187 (l)–4–8";

b) a "0,187 (kizárólag repülőgépek és hajók fedélzetén történő fogyasztásra)" szövegrészt a térfogatérték-skála végéről el kell hagyni;

c) a következő lábjegyzettel egészül ki:

"(1) Kizárólag repülőgépen, hajón vagy vonaton történő fogyasztásra, illetve vámmentes üzletben történő értékesítésre vonatkozó mennyiség."

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1990. július 1-jéig megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1989. december 21-én.

a Tanács részéről

az elnök

E. Cresson

[1] HL C 31., 1989.2.7., 6. o.

[2] HL C 158., 1989.6.26., 215. o. és HL C 291., 1989.11.20., 44. o.

[3] HL C 139., 1989.6.5., 8. o.

[4] HL L 143., 1988.6.10., 26. o.

[5] HL L 42., 1975.2.15., 1. o.

--------------------------------------------------
31990L0642R(04)
1990.12.14. L 350/71 AZ EURÓPAI KÖZÖSSÉGEK HIVATALOS LAPJA
HELYESBÍTÉS
egyes növényi eredet űtermékekben – többek között a gyümölcsökben és zöldségekben –, illetve azok felületén
található peszticid-szermaradványok megengedett legmagasabb mértékének meghatározásáról szóló
90/642/EGK tanácsi irányelvhez
(Az Európai Közösségek Hivatalos Lapja L 350., 1990.12.14., 71. o.; magyar nyelv űkülönkiadás 03. fejezet, 11. kötet, 68. o.)
1. A melléklet 1. pontjának ii. alpontjában a második sorban
a következ őszövegrész : „Brazil dió”
helyesen : „Paradió”;
2. a melléklet 1. pontjának ii. alpontjában a hetedik sorban
a következ őszövegrész : „Ausztráliai mogyoró”
helyesen : „Makadám dió”;
3. a melléklet 1. pontjának ii. alpontjában a kilencedik sorban
a következ őszövegrész : „Piniamag”
helyesen : „Feny őmag”;
4. a melléklet 1. pontja v. alpontjának b) alpontjában
a következ őszövegrész : „Eper (termesztett)”
helyesen : „Szamóca (nem vadon term ő)”;
5. a melléklet 1. pontja v. alpontjának c) alpontjában az els ősorban
a következ őszövegrész : „Félcserjén term őbogyósok (termesztett)”
helyesen : „Vessz őn term őgyümölcsök (nem vadon term ő)”;
6. a melléklet 1. pontja v. alpontjának c) alpontjában a második sorban
a következ őszövegrész : „Fekete szeder”
helyesen : „Szeder, földi”;
7. a melléklet 1. pontja v. alpontjának c) alpontjában a harmadik sorban
a következ őszövegrész : „Hamvas szeder”
helyesen : „Szedermálna”;
8. a melléklet 1. pontja v. alpontjának d) alpontjában a harmadik sorban
a következ őszövegrész :„ T őzegáfonyák”
helyesen : „Áfonya, nagybogyós”;
9. a melléklet 1. pontja v. alpontjának d) alpontjában az ötödik sorban
a következ őszövegrész : „Pöszméte”
helyesen : „Köszméte”;03/45. kötet 256 Az Európai Unió Hivatalos Lapja HU
10. a melléklet 1. pontjának vi. alpontjában a tizedik sorban
a következ őszövegrész : „Golgotavirág”
helyesen : „Golgotavirág termése”;
11. a melléklet 3. pontjának els ősorában
a következ őszövegrész : „Hüvelyesek”
helyesen : „Száraz hüvelyesek”.03/45. kötet 257 Az Európai Unió Hivatalos Lapja HU